দ্বিতীয়ত, বঙ্গবন্ধু-১ স্যাটেলাইট পরিচালনার জন্য বাংলাদেশ সরকার পৃথক একটি কোম্পানি তৈরি করেছে যার নাম, ‘বাংলাদেশ কমিউনিকেশন স্যাটেলাইট কোম্পানি লিমিটেড (বিসিএসসিএল)।’ বিসিএসসিএল প্রতিষ্ঠিত হয় ২০১৭ সালের ১৫ আগস্ট। পাঁচ হাজার কোটি টাকার অনুমোদিত মূলধনের এই কোম্পানি ৫০০ কোটি টাকা পরিশোধ করেছে। এই কোম্পানির প্রাথমিক শেয়ারের দাম ১০ টাকা এবং প্রাথমিক পর্যায়ে প্রতিটি পরিচালক ২০০ শেয়ার কিনেছে। ২০১৭ সালের জুলাইতে প্রধানমন্ত্রী শেখ হাসিনার সভাপতিত্বে মন্ত্রীসভার বৈঠকের সিদ্ধান্ত অনুযায়ী বিসিএসসিএল প্রতিষ্ঠিত হয়।